അര്ബുദ ബാധിതരായ സിറിയന് കുട്ടികള്ക്ക് കുവൈത്ത് സഹായം കുവൈത്ത് സിറ്റി: അര്ബുദ ബാധിതരായ സിറിയന് കുട്ടികള്ക്ക് സഹായവുമായി കുവൈത്ത്. യുനിസെഫുമായി സഹകരിച്ച് കുവൈത്ത് ഫണ്ട് ഫോര് അറബ് ഇക്കണോമിക് ഡെവലപ്മെന്റാണ് പദ്ധതി തയാറാക്കിയത്.അര്ബുദ ചികിത്സക്കായി 27 ലക്ഷം ഡോളറാണ് ചെലവഴിക്കുക. നാല് ആശുപത്രികള്ക്ക് ചികിത്സ ഉപകരണങ്ങള് ലഭ്യമാക്കാനും ട്യൂമര് ചികിത്സക്ക് മരുന്ന് വാങ്ങാനും തുക വിനിയോഗിക്കും. അല് ബീറൂനി, ചില്ഡ്രന് യൂനിവേഴ്സിറ്റി ഹോസ്പിറ്റല്, ടിച്ചിന്, അലപ്പോ ഹോസ്പിറ്റല് എന്നീ ആശുപത്രികള്ക്കാണ് പദ്ധതി വിഹിതം ലഭിക്കുക. ഇതുമായി ബന്ധപ്പെട്ട് യുനിസെഫ്, കുവൈത്ത് ഫണ്ട് ഫോര് അറബ് ഇക്കണോമിക് ഡെവലപ്മെന്റ് ഭാരവാഹികള് കഴിഞ്ഞ ദിവസം ധാരണപത്രത്തില് ഒപ്പിട്ടു.